Hakkasin täna lugema James Redfieldi raamatu "Taevane ettekuulutus"seiklusjuttu (olen varem selle raamatu teisest osast (kogemuslikust teejuhist) ja raamatu põhjal vändatud filmist kirjutanud siin) ja ei suuda kuidagi lõpetada. Pause teen vaid siis, kui mingi koht mind nii tugevalt haarab, et pean selles hetkes natuke ujuma, sellest natuke mõtisklema.    Raamat käsitleb iidsetelt maiadelt pärit käsikirjade sõnumeid, mida nimetatakse siin äratundmisteks. Käsikirjade kohaselt käib inimese vaimne areng läbi nende äratundmiste oma elus. Nad annavad meile tunde, et on olemas midagi enamat, midagi vaimsemat, mis on kogu meie tegevuse alus.  Praegu lõpetasin peatüki, milles räägitakse mõtetest, unistustest ja vaistust. Nu ma ei tea… mina tundsin tõesti palju "äratundmisi" :)